open-index/open-wikipedia-markdown huggingface dataset:
Ацтека (стадион)

**«Ацтека»** (исп. *Estadio Azteca, «эстадио астека»*) — Мексиканың астанасы Мехикодағы футбол стадионы. Әлемдегі ең ірі ареналардың бірі. Екі бірдей Футболдан әлем чемпионатының (1970, 1986) финалы ойнатылған. Теңіз деңгейінен 2200 метр жоғарыда орналасқан.

## Тарихы
1968 жылғы Жазғы Олимпиадалық ойындарындағы ареналардың бірі. Құрылысы 1961 жылы басталып, 1966 жылы пайдалануға берілді. 1970 жылы дәл осы стадионда Бразилия Ұлттық футбол құрамасы Италияны 4:1 есебімен ұтып, Алтын Нике кубогын мәңгілікке өздерінде қалдырған. Мехиконың "Америка" клубы мен Мексика Ұлттық футбол құрама командалары өз алаңындағы ойындарын өткізетін арена. 

Стадион сыртынан қарағанда оншалық зәулім көрінбейді, себебі, көгал төселген алаң көшенің деңгейінен 9 метр төменде. 

1986 жылы 17 тамызда «Америка» — «Гвадалахара» матчнда төреші Антонио Маркес 71-минутта алаңдағы 22 футболшының барлығына да қызыл қағаз көрсетіп, алаңнан қуған. Себебі, екі жақ болып, жаппай төбелесіп кетіп, төрешіні тыңдамай қойған. Ойын солайша соңына жетпей бітіп қалған.

Дәл қазіргі уақытта стадионға 105 мың адам жайғаса алады. 1993 жылы Хулио Сесар Чавес — Грег Хоген кәсіпқой бокс жекпе-жегін 132 247 көрермен тамашалапты.

## Стадионда өткен ірі жарыстар
*Жазғы Олимпиадалық ойындар 1968
*ӘЧ-1970 матчтары (финалмен қоса) 
*Панамерикан ойындары: 1975
*Футболдан жастар арасындағы әлем чемпионаты 1983
*ӘЧ-1986 матчтары (финалмен қоса) 
*КОНКАКАФ кубогы 1993, 2003
*Конфедерациялар кубогы 1999
*Либертадорес финалы 2001 (Крус Асуль — Бока Хуниорс)
## Дереккөздер

## Сыртқы сілтемелер
* Ресми сайты

Санат:Мексика стадиондары
Санат:Мехико
Санат:Стадиондар
Санат:Америка Мехико ФК
Санат:Стадиондар
Гейсар Видади оглы Алекперзаде

**Гейсар Алекперзаде** (2 желтоқсан, 1984 жыл, Жезқазған, Қазақ КСР, КСРО) — қазақстандық футболшы. Бірінші лиганың үздік мергендерінің бірі.
## Карьерасы
Жезқазған футболының түлегі. Қазақстанның бірінші лигасында 121 гол соққан. Кезінде Қазақстанның үздік клубтарында да доп тепті, "Қазақмыс" сапында ойнап жүріп, бір жылдай "Тобылға" жалға берілді, 2011 жылы "Ордабасыға" ауысып, 10 гол соқты. 

2012-2014 жылдары "Астана-1964" клубында ойнап, команда тарап кеткен соң бірінші лигадағы "Шахтер-Болат" клубына өтті. Бірақ команда жоғары лигаға өте алмады. 2016 жылы "Мақтаарал" сапында ойнады. 

## Жетістіктері
*Бірінші лига жеңімпазы (2): 2007, 2008
*Бірінші лига күміс жүлдегері: 2011
*Бірінші лига қола жүлдегері (3): 2012, 2014, 2015.

## Карьерасы

## Сыртқы сілтемелер
* Ойыншының профилі

Санат:1984 жылы туғандар
Санат:2 желтоқсанда туғандар
Санат:Қазақстан футболшылары
Санат:Алфавит бойынша футболшылар
Санат:Жезқазғанда туғандар
Санат:Тобыл ФК ойыншылары
Санат:Мақтаарал ФК ойыншылары
Санат:Қазақмыс ФК ойыншылары
Санат:Оқжетпес ФК ойыншылары
Санат:Восток ФК ойыншылары
Санат:Жеңіс ФК ойыншылары
Санат:Шахтер-Болат ФК ойыншылары
Санат:Горняк Хромтау ФК ойыншылары
Санат:Екібастұз-2003 ФК ойыншылары
Халықаралық батыл әйелдер сыйлығы

thumb|right|300px|Халықаралық батыл әйелдер сыйлығын 2018
**Халықаралық батыл әйелдер сыйлығы** — АҚШ мемлекеттік департаментінің сыйлығы. Ерекше батылдық пен көшбасшылықты көрсететін және бейбітшілікке, әділеттілікке, адам құқықтарына, гендерлік теңдікті насихаттауға және әйелдердің құқықтарын кеңейтуге жәрдемдесетін әйелдер үшін.

## Дереккөздер

## Сыртқы сілтемелер
* 2018 Халықаралық Конференциясын өткізіңіз # WomenofCourage
* Хатшылықтың халықаралық ерлер әйелдер сыйлығы

Санат:2007 жылы құрылған марапаттар
Санат:Әйелдер марапаттары
Санат:АҚШ мемлекеттік департаменті
Айман Омарова

250px|нобай|оңға|Айман Омарова
**Айман Омарова** немесе **Айман Умаровой** — қазақстандық адвокат әйелдер мен балалардың сексуалдық зорлық-зомбылыққа ұшырауы сияқты ауыр қылмыстық істер бойынша маманданған.  #НеМолчи.KZ қозғалысын құрған. 

Айман Омарова Халықаралық батыл әйелдер сыйлығын 2018 сыйлығын иеленді. Марапатты АҚШ үкіметі тағайындаған.

Омарова Қазақстанның Жамбыл облысында туған.

## Дереккөздер

Санат:Заңгерлер
Санат:Қазақстан заңгерлері
Луговой ауылдық округі (Жамбыл облысы)

**Луговой ауылдық округі** – Жамбыл облысы Тұрар Рысқұлов ауданындағы әкімшілік бірлік. 

## Әкімшілік құрамы
Құрамына Луговой ауылы кіреді. Орталығы – Луговой ауылы.

## Дереккөздер

Санат:Тұрар Рысқұлов ауданы ауылдық округтері
Энфилд (стадион)

**«Энфилд»** (англ. *Anfield*) — Ливерпульдегі футбол стадионы. Англиядағы сыйымдылығы жөнінен төртінші орында. "Ливерпуль" клубы 1892 жылдан бері өз алаңындағы ойындарын өткізеді.

## Тарихы
1884-1891 жылдары "Эвертонның" да стадионы болған, кейін олар "Гудисон Паркке" көшті. "Энфильд" пен "Гудисон Парктің" арасы бар-жоғы 760 метр ғана. 

Стадионға бір мезетте 54 074 адам жайғаса алады. 

Стадионда төрт трибуна бар. Олар Спион Коп, «Мэйн Стэнд», «Сентенери Стэнд» және «Энфилд Роуд» деп аталады. Стадион 1884 жылы салынып бітті. Сол жылы қыркүйекте ашылу салтанаты болды. Ашылу салтанатында "Эвертон" және "Эрлстаун" клубтары кездесіп, "Эвертон" 5:0 есебімен жеңіске жетті. 

Мұнда концерттер, шоулар көп өткізілгендіктен, "Ән салатын стадион" деп те аталады.

## Панорама

## Дереккөздер

## Әдебиетте
*Adams Duncan. A Fan's Guide to Football Grounds: England and Wales. — Hersham: Ian Allan, 2007. — ISBN 978-0-7110-3268-2.
*Graham Matthew. Liverpool. — Twickenham: Hamlyn Publishing, 1984. — ISBN 0-600-50254-6.

## Сыртқы сілтемелер

* Стадион жайлы WorldStadiums.com сайтында (ағылш.) * 

Санат:Стадиондар
Санат:Англия футбол стадиондары
Матера (провинция)

**Матера** () — Базиликата өңіріндегі Италия провинциясы

## Халқы
1 қаңтар 2014 жылы ұлттық институттың статистикасы бойынша халық саны 201,133 адам құраған. Оның — 102,402 әйелдер ,ал — 98,731 еркектер құраған.
Провинцияда 31 елді мекен бар.
* Алиано
* Аччеттура
* Бернальда
* Вальсинни
* Гарагусо
* Горгольоне
* Грассано
* Гроттоле
* Ирсина
* Кальчано
* Колобраро
* Крако
* Матера
* Мильонико
* Монтальбано-Йонико
* Монтескальозо
* Нова-Сири
* Оливето-Лукано
* Пистиччи
* Поликоро
* Помарико
* Ротонделла
* Саландра
* Сан-Джорджо-Лукано
* Сан-Мауро-Форте
* Сканцано-Йонико
* Стильяно
* Трикарико
* Турси
* Феррандина
* Чирильяно

Санат:Италия провинциялары
Санат:Базиликата провинциялары
Майқоңыр

**Майқоңыр** (2006 жылға дейін – *Кутузово*) — Павлодар облысы Ертіс ауданындағы ауыл, Майқоңыр ауылдық әкімдігі орталығы.

## Географиялық орны
Аудан орталығы – Ертіс ауылынан солтүстік-батысқа қарай 67 км-дей жерде.

## Халқы

## Дереккөздер

Санат:Ертіс ауданы елді мекендері
Тоқты (ауыл)

**Тоқты** — Павлодар облысы Ертіс ауданы, Панфилов ауылдық округі құрамындағы ауыл. 2013 жылға дейін "Тоқты ауылдық округі" орталығы болған.

## Географиялық орны
Аудан орталығы – Ертіс ауылынан солтүстік-батысқа қарай 70 км-дей жерде.

## Халқы

## Дереккөздер

Санат:Ертіс ауданы елді мекендері
Болат Жолдасұлы Есмағамбетов

**Болат Жолдасұлы Есмағамбетов** (1 сәуір 1968 жыл, Арал, Қазақ КСР, КСРО) — қазақстандық футболшы, бапкер, футбол функционері.

## Өмірбаяны
90 жылдардың басында Санкт-Петербургтің үш клубында ойнады: «Галакс», «Космос», «Локомотив». Кейін Қазақстан, Финляндия клубтарында да өнер көрсетті. 

Қазақстан Ұлттық футбол құрамасында 1997 жылы жеті ойында алаңға шығып, үш гол соқты. 

2000 жылдары бапкерлік карьерасын бастады. Бапкер ретінде "Цесна", "Елім-ай", "Қайсар", "Қызылжар" клубтарын баптады. Және де «Қайрат» пен «Қайсар» клубтарынның әкімшіліктерінің құрамында болды.

## Жетістіктері

### Футболшы ретінде
*Қазақстан чемпионы: 1997

### Бапкер ретінде
* Бірінші лига жеңімпазы: 2013

## Статистикасы

## Ұлттық құрамадағы голдары

## Сыртқы сілтемелер
* Футболшының профилі

Санат:Қазақстан футболшылары
Санат:Қазақстан Ұлттық футбол құрамасының ойыншылары
Санат:Спартак Семей ФК ойыншылары
Санат:Ертіс ФК ойыншылары
Санат:Қазақстан футбол жаттықтырушылары
Санат:Спартак Семей ФК жаттықтырушылары
Санат:Қайсар ФК жаттықтырушылары
Санат:Қызылжар ФК жаттықтырушылары
Радиотелеграф

**Радиотелеграф** — мәтіндік мәліметті Морзе әліппесі арқылы радиомен жеткізетін құрылғы. Қазіргі уақытта, қолданушылардың көп бөлігі әуесқой болып табылады, сондай-ақ сигналдары әр түрлі радиомаяктар қызметтік байланыс үшін пайдаланады. Техникалық түрде телеграф көптеген жолдармеy жүзеге асырылады (амплитудалық және жиіліктік манипуляциялар арқылы). Тоналды телеграфия амплитуда немесе жиілік модуляциясының әсерімен жүзеге асырылады. Есту немесе тез істейтін телеграф аппараттары арқылы қабылдау жүргізіледі. Алғаш рет радиотелеграфты орыс физигі А. С. Попов 1896 жылы қолданды.

Санат:Телекоммуникациялар
Соккер Сити

**First National Bank Stadium** немесе **FNB Stadium** және де **«Соккер Сити»** атауымен әйгілі (англ. *Soccer City*) — Йоханнесбург қаласындағы футбол стадионы. Сыйымдылығы 94 736 адам. 1996 жылғы Африка кубогы мен 2010 жылғы әлем чемпионатының финалы ойнатылған.

Оңтүстік Африка Ұлттық футбол құрамасы мен "Кайзер Чифс" клубы өз алаңындағы ойындарын өткізеді.

## Тарихы

Стадионның құрылысы 1986 жылы басталып, 1989 жылы пайдалануға берілді. 2009 жылы әлем чемпионатына дайындық ретінде жөнду жұмыстары жүргізілді. "Соккер Сити" Йоханнесбургтың оңтүстік батыс бөлігінде орналасқан. Жанында Оңтүстік Африка Футбол Қауымдастығының штаб-пәтері бар. 

Атауы 1989 жылдан бері демеушілердің келісімімен First National Bank Stadium деп өзгертілген. Бірақ ФИФА аясындағы жарыстар өтетін кезде "Соккер Сити" атауы қолданылады. Ресми емес "Калабас" деген де атауы бар.

## Стадионда өткен ірі жарыстар мен іс шаралар
### Футбол
*1996 жылғы Африка кубогының 10 матчы (ашылу матчы мен финалды қосқанда)
*2010 жылғы әлем чемпионатының 8 матчы (ашылу матчы мен финалды қосқанда)
*2013 жылғы Африка кубогының бірнеше матчы
### Футболдан бөлек
*2012 жылы 30 қарашада әйгілі әнші Леди Гаганың әлемдік деңгейдегі «The Born This Way Ball» турнеге қарасты шоуы өтті. Шоуды тамашалауға 56 900 адам жиналды. 
*2013 жылы 10 желтоқсанда ОАР-дың бұрынғы президенті Нельсон Манделамен қоштасу рәсімі өтті.

## Дереккөздер

## Сыртқы сілтемелер
*Стадионның ресми сайты 
*ОАР жайлы сайтта "Соккер Сити" туралы 
* 

Санат:Стадиондар
Санат:ОАР стадиондары
Роуз Боул

**«Роуз-боул»** () — АҚШ-тың Калифорния штатындағы Лос Анжелес маңындағы Пасадина қалашығындағы футбол стадионы. 1994 жылғы футболдан әлем чемпионатының финалдық ойыны өткізілгендігімен әйгілі арена.  

Стадионның іргетасы 1922 жылы қаланған. Екі рет Жазғы Олимпиада ойындарының (1932, 1984) негізгі аренасы болған. Стадионға 91 136 адам жайғаса алады.  

## Стадионда өткен ірі шаралар
*1932 — Жазғы олимпиада ойындары
*1977 — Супербоул XI 
*1980 — Супербоул XIV 
*1983 — Супербоул XVII
*1984 — Жазғы Олимпиада ойындары
*1987 — Супербоул XXI 
*1993 — Супербоул XXVII
*1994 — Футболдан әлем чемпионаты
*1999 — Футболдан әйелдер арасындағы әлем чемпионаты

## Галерея

2006 Rose Bowl go-ahead touchdown.jpg|
Inter vs Chelsea at the Rose Bowl.jpg|


## Басқа да фактілер
*Роуз Боул — өзінде супербоул командасы болмаса да, супербоул турнирін өткізген екі стадионның бірі. 

## Сыртқы сілтемелер
*Роуз Боул

Санат:Стадиондар
Санат:АҚШ футбол стадиондары
Монументаль (стадион, Буэнос-Айрес)

**«Монументаль»**, бұрынғы атауы — **«Монументаль де Нуньес»** (исп. *Monumental de Núñez*), ресми атауы — **«Эстадио Монументаль Антонио Веспучио Либерти»** (исп. *Estadio Monumental Antonio Vespucio Liberti*) — Аргентина астанасы Буэнос-Айрестегі футбол стадионы. Аргентина Ұлттық футбол құрамасы мен "Ривер Плейт" клубы өз алаңындағы ойындарын өткізеді.

1938 жылы 25 мамыр күні ашылу салтанаты өтті. "Ривер Плейт" пен Уругвайдың "Пеньярол" клубтары өзара кездесіп, су жаңа стадионның иелері 3:1 есебімен жеңіске жетті. Матчты 120 мың адам тамашалапты. Стадион кейін 1958 жылы, сосын 1978 жылғы әлемдік доданың қарсаңында реконструкция жасалды.

## Cтадионда өткен ірі турнирлер мен матчтар
*1978 жылғы әлем чемпионаты (жеті матч және финал)
*Америка кубогы 1987 (4 матч және финал)
*Америка кубогының финалы 2011
*Либертадорес кубогының финалдары:  1962, 1966, 1976, 1985 ("Аргентина Хуниорс" клубының өз стадионы ретінде), 1986, 1996
*Либертадорес кубогының суперкубогы: 1997
*Оңтүстік Америка кубогының финалдық матчы 2003.

## Концерттер
*1987 —   Стинг
*1988 —  Тина Тёрнер
*1988 —  Питер Гэбриэл
*1988 —	 Боб Дилан
*1988 —	 Стинг, Питер Гэбриэл,  Брюс Спрингстин,  Чарли Гарсия, Леон Хьеко
*1989 —  Брюс Спрингстин
*1989 —  Род Стюарт
*1990 —  Дэвид Боуи
*1990 —  Эрик Клэптон
*1991 —  Принс
*1992/1993 —  Guns N' Roses
*1992 —  Элтон Джон
*1992 — Serú Girán
*1993/2010 —  Пол Маккартни
*1993/2008/2012 —  Мадонна
*1993 —  Майкл Джексон
*1994/1997/1999/2009 —  Kiss
*1994	 Black Sabbath
*1995/98/2006 —  The Rolling Stones
*1993/95/2010 —  Bon Jovi
*1996/2009 —  AC/DC

## Панорама

## Дереккөздер

## Сыртқы сілтемелер
* "Ривер Плейт" сайтындағы стадионнның профилі

Санат:Стадиондар
Санат:Аргентина стадиондары
Ұлттық стадион (Сантьяго)

**Хулио Мартинес Праданос атындағы Ұлттық стадион** немесе **"Насьонал де Чили"** (*Estadio Nacional Julio Martínez Prádanos*) — Чилидің астанасы Сантьягодағы футбол стадионы. Чилидегі ең үлкен стадион. 1962 жылғы футболдан әлем чемпионаты өткізілген төрт аренаның бірі. "Универсидад де Чили" клубы мен Чили Ұлттық футбол құрамасы өз алаңындағы ойындарын өткізеді. 

## Стадионның сипаттамасы
Футбол аренасымен қатар, ол үлкен спорт кешені саналады. Онда гимнастикалық зал, теннис корттары, жүзу бассейндері бар. О бастағы сыйымдылығы 63 649 адам (қазіргі кезде 48 166). 2008 жылы стадионға Чилидегі ең белгілі футбол комментаторы Хулио Мартинес Праданостың аты берілді. 

Құрылысы 1937 жылы ақпан айында басталды. 1938 жылы желтоқсан айында эксплуатацияға енгізілді. Архитектурасы Берлиндегі Олимпиада стадионына ұқсас етіп салынды. 

1962 жылғы сантьяголық дербидегі "Универсидад де Чили" — "Универсидад Католика" матч көрермен жинаудан рекорд жасады. Матчты 85 268 көрермен тамашалады. Матч "чилилік универсидадшылардың"  жеңісімен аяқталды — 4:1.

## Пиночет дәуірінде
1973 жылы қыркүйек-қараша айларында стадион Аугусто Пиночеттің мемлекеттік төңкерістен кейінгі соғыстық режиміне қарсылық білдірген 40 мың адамды қамау үшін пайдаланылды. Ер адамдарды трибуна мен стадионда, әйелдерді жүзу бассейні мен киім ауыстыратын бөлмелерде ұстады. Сұрақ-жауап алулар велодромда өтті.

## Галерея

File:Estadio Nacional Santiago Chile outside.jpg|Сырт көрінісі
File:Estadio Nacional de noche.jpg|Түнде
File:Vista aerea del Estadio Nacional de Chile.jpg|Аумағы
File:Chile- el pueblo vencera cropped.jpg|1973 жылғы Аугусто Пиночет режиміне қарсыларды тұтқындау кезінде


## Панорама

## Дереккөздер

## Cыртқы сілтемелер
* Чили стадиондары

Санат:Стадиондар
Санат:Чили футбол стадиондары
Росунда

«**Росунда**» (швед. *Råsunda*) — 1937-2012 жылдар аралығында Швеция Ұлттық футбол құрамасы мен АИК футбол клубының өз алаңындағы ойындарын өткізген футбол стадионы. 

## Стадионның сипаттамасы
2012 жылы "Френдс Арена" салынған соң "Росунда" бұзылды. "Френдс Арена" "Росунданың" орнынан 800 метрдей қашықтыққа салынды. Сыйымдылығы 35 000-36 608 адам шамасында болған. Концерттер кезінде 50000 адамға дейін жайғаса алған. 

Рекордтық көрсеткіш 1965 жылы 26 қыркүйек күні тіркелді. Швеция және ГФР құрамалары кездесіп, матчты 52 943 адам тамашалады. 

Кейін реконструкция жасалып, сыйымдылығы едәуір азайды. 

Стадионда 1958 жылғы футболдан әлем чемпионатының бірнеше ойыны өтті. Финалдық матчта Бразилия құрамасы 5:2 есебімен шведтерді ұтып, бірінші рет әлем чемпионы атанды. Содан бері Швеция құрамасы әлі финалға шыққан жоқ.

Сондай-ақ, 1995 жылы әйелдер арасындағы әлем чемпионатының да финалдық матчы ойналды.

## Галерея

Rasunda 1912.jpg|
Råsunda Stadium.jpg|
Råsunda West Stand June 19.JPG|
Råsunda East stand June 19.JPG|
Råsunda, south stand June 19.JPG|
Råsunda-Stadium-Building-3-Spring-2010.JPG|
Friends Arena (7751335978).jpg|Die Friends Arena 


## Стадионда өткен ӘЧ-1958 матчтары
## ӘЧ-1995. Әйелдер
## Сыртқы сілтемелер
* https://web.archive.org/web/20070623183733/http://www.aik.se/fotboll/aikindex.html?%2Ffotboll%2Farena%2Fomrasunda.html

Санат:Стадиондар
Санат:Швеция стадиондары
Ванкдорф

**Ванкдорф** стадионы (нем: *Wankdorfstadion*) — 1925-2001 жылдар аралығында Берн қаласының Банкдорф ауданында орналасқан стадион. Швейцарияның "Янг Бойз" клубы өз алаңындағы ойындарды өткізген. 2001 жылы бұзылды да, орнына жаңадан "Стад де Суис" стадионы салынды.

## Тарихы

Стадионның іргесі 1925 жылы қаланды. Құрылыс жұмыстары жеті айға созылып, ашылу салтанаты сол жылы 8 қараша күні болды. Онда Щвейцария және Аустрия футболшылары кездесіп, алаң иелері 2:0 есебімен жеңіске жетті. Ә дегенде 22 000 адамға лайықтап салынған стадион кейін үлкейтіліп, 1939 жылы 42 мың адам жайғаса алатындай іріленді. 1954 жылғы чемпионат қарсаңында трибуналарын қайта тұрғызып, 64 000 адамға лайықтап қайта көтерілді. 

1954 жылы 4 шілдеде әлем чемпионатының финалында ГФР құрамасы 3:2 есебімен Мажарстан құрамасын ұтып, бірінші рет дүние жүзі чемпионы атанды.

Стадион 2001 жылы бұзылды. Соңғы матч 2001 жылы 7 шілдеде "Янг Бойз" — "Лугано" командаларының арасында өтті (1:1).

## Стадионда өткен ірі турнирлер мен матчтар
* Футболдан әлем чемпионаты 1954
* УЕФА Чемпиондар Кубогының финалы : 1961, Бенфика — Барселона — 3:2
* Кубок иелері кубогының финалы: 1989, Барселона — Сампдория — 2:0

## Сыртқы сілтемелер
* Стадионның тарихы 

## Тағы қараңыз
* Футболдан әлем чемпионаты 1954
* "Стад де Суис"

Санат:Стадиондар
Санат:Швейцария стадиондары
УЕФА Чемпиондар Лигасы 2000/01

**УЕФА Чемпиондар Лигасы 2000/01** — УЕФА Чемпиондар Кубогының 46-шы, УЕФА Чемпиондар Лигасының 9-шы маусымы. Финал 2001 жылы 23 мамырда Миланда "Сан-Сиро" стадионында өтті. "Бавария" мен "Валенсия" клубтары кездесіп, негізгі және қосымша уақыт 1:1 есебімен тең аяқталды. Пенальтилер сериясында "Бавария" 5:4 есебімен жеңіске жетті.

## Квалификация
### 1 раунд

### 2 раунд

### 3 раунд

## Бірінші топтық турнир
### А тобы

### В тобы

### С тобы

### D тобы

### E тобы

### F тобы

### G тобы

### H тобы

## Екінші топтық кезең
### «A» тобы

### «B» тобы

### «C» тобы

### «D» тобы

## Плей-офф
### 1/4 финал

|}

### 1/2 финал

|}

## Финал

Санат:УЕФА Чемпиондар Лигасы 2000/01
Санат:2000 жылғы футбол
Санат:2001 жылғы футбол
Кузьмино (Павлодар облысы)

**Кузьмино** — Павлодар облысы Железин ауданы, Башмачин ауылдық  округі  құрамындағы ауыл.

## Географиялық орны
Аудан орталығы – Железинка ауылынан солтүстікке қарай 17 км-дей жерде.

## Халқы

## Дереккөздер

Санат:Железин ауданы елді мекендері
Эндшпиль

**Эндшпиль** ( — «ойынның соңы») — партияның қорытыңды сатысының аяқталуы. Бұл теорияның мың жылдан астам тарихы бар. Эндшпильдің алғашқы жайғасымын ортағасырлық азия, шатранджист Зайраб Катай талдады. Эндшпильде ойынның дұрыс жоспарын таңдап алу материалдық басымдылыққа, өтпелі пешкалардың болуына немесе олардың пайда болу мүмкіндіктеріне, пешка құрылымындағы кемшіліктерге және корольды қоса фигуралардың белсенділік дәрежесіне негізделіп анықталады.

### Эндшпильдердің пешкаларсыз қорытыңдылайтын кестелері

## Тағы қараңыз
* Дебют
* Миттельшпиль

## Дереккөздер

Санат:Эндшпиль
Ақтау (Павлодар облысы)

**Ақтау** (2018 жылға дейін – *Берёзовка*) — Павлодар облысы Железин ауданындағы ауыл, Ақтау ауылдық округі орталығы.

## Географиялық орны
Аудан орталығы – Железинка ауылынан шығысқа қарай 71 км-дей жерде. 

## Халқы

## Дереккөздер

Санат:Железин ауданы елді мекендері
Ив дю Мануар

thumb|right|300px|
**Ив дю Мануар атындағы Олимпиада стадионы** (фр. *Stade Olympique Yves-du-Manoir*) сондай-ақ, **"Коломбо"** деген атпен де танымал — Париж маңындағы Коломбо қаласындағы стадион. 1907 жылы іргесі қаланған. Француздың әйгілі регбишісі, 1928 жылы ұшақ апатынан қайтыс болған Ив де Мануардың аты берілген.

## Тарихы
1924 жылғы жазғы Олимпиада ойындарының негізгі, басты аренасы болған. Ол уақытта сыйымдылығы 45 000 адам болды. 1938 жылы сыйымдылығы 60000 адамға артты. 1938 жылғы футболдан әлем чемпионатының басты стадиондарының бірі болды, турнирдің финалдық матчы өткізілді. Италия футболшылары 4:2 есебімен Мажарстан құрамасын ұтып, екінші рет қатарынан әлем чемпионы атанды. 

1930-70 жылдары стадион Франциядағы ең басты ареналардың бірі болды. Францияның регби және футбол құрамалары өз алаңдағы ойындарын осында өткізіп жатты. Әр кезде футбол кубоктерінің финалдық матчтары да өткізіліп тұрды. 1972 жылы "Парк де Пренс" күрделі жөндеуден өтіп, қайта пайдалануға берілген соң Франция футбол құрамасының ойындары сонда өткізілетін болды да, "Ив дю Мануар" стадионында тек регби ғана ойналатын болып қалды. Франция футбол құрамасы мұндағы соңғы матчын 1975 жылы өткізді.

Қазіргі таңда стадионға 14000 адам жайғаса алады. "Расинг-92" регби клубының стадионы саналады.

## Атаулары
*Stade du Matin (1907–1919)
*Stade de Colombes (1920–1928)
*Ив дю Мануар (1928 жылдан бері)
## Стадионда өткен ірі турнирлер
*1924 — Жазғы Олимпиаладық ойындар
*1938 — Футболдан әлем чемпионаты

## Сыртқы сілтемелер
* Стадионның тарихы 

Санат:Стадиондар
Санат:Франция футбол стадиондары
Ұлттық стадион (Рим)

thumb|right|300px|
**Ұлттық стадион**, толық атауы "**Фашистік Ұлттық Партияның стадионы**" (итал. *Stadio del Partito Nazionale Fascista*) — 1927-1953 жылдардағы Римдегі футбол стадионы.

## Тарихы
"Фламинио" стадионының орнына 1927 жылы салынды. Сыйымдылығы 47 300 адам. 1934 жылғы әлем чемпионатының финалдық ойыны өткендігімен тарихта қалды. Италия 2:1 есебімен Чехословакияны ұтып, бірінші рет әлем чемпионы атанды.

Римның қос клубы "Лацио" мен "Рома" өз алаңындағы матчтарын өткізді. Кейін 1952 жылы екі клуб та жаңадан салынған Олимпиада стадионына көшті.

1943-49 жылдары "Ұлттық стадион" деп аталды. 1949-53 жылдары 40-жылдары әуе апатына ұшыраған "Торино" клубының мүшелерінің құрметіне "Торино стадионы" деп өзгертілді. 

Стадион 1953 жылы бұзылды. 1957 жылы орнына "Фламинио" стадионы қайта тұрғызылды. Қазір "Фламинио" стадионында тек регби ойналады.

## Стадионда өткен ӘЧ-1934 матчтары

## Тағы қараңыз
Фламинио стадионы

## Сыртқы сілтемелер
*http://www.woz.ch/artikel/2006/nr24/sport/13491.html 
*http://www.iltempo.it/sport/2009/10/28/1086676-italia_qualificata_alla_fase_finale_campionato_mondo_calcio_disputera_2010_sudafrica.shtml 
*http://www.laziowiki.org/wiki/Stadio_Nazionale_Grande_Torino_-_Roma
*http://www.laziowiki.org/w/images/d/d8/TargaTorino.jpg

Санат:Стадиондар
Санат:Италия футбол стадиондары
Футболдан 2012 жылғы Еуропа біріншілігі (финал)

**Футболдан Еуропа чемпионаты 2012 (финал)** — 2012 жылғы Футболдан Еуропа чемпионатының шешуші ойыны. 2012 жылы 1 шілдеде Киевтегі Олимпиада стадионында өтті. Испания құрамасы 4:0 есебімен Италияны ұтып, қатарынан екінші рет өз тарихтарында үшінші рет Еуропа чемпионы атанды. Осылайша Испания құрамасы төрт жыл ішінде чемпиондық жөнінен Германияны қуып жетті.

## Матч жайлы фактілер
*Бұл ойында финалдық матчтар тарихындағы ең ірі есеп тіркелді — 4:0. Бұған дейінгі рекорд 1972 жылғы финалда (Германия — КСРО — 3:0) орын алған еді.
* Италия футболшылары екінші таймның көп бөлігін 10 адам боп өткізді. Тиагу Мотта жарақат алды да, матчты жалғастыра алмады. Бұл кезде италиялықтар үш ойыншыны да түгел алмастырып біткен еді. 
* Бұл екі құрама чемпионаттың топтық турнирінде де ойнаған еді, ол ойын 1:1 есебімен тең ақталған болатын.

## Протокол

## Статистика
thumb|200pxthumb|200px

## Сыртқы сілтемелер
* Турнирдің веб-сайты

Санат:Италия Ұлттық футбол құрамасының ойындары
Санат:Испания Ұлттық футбол құрамасының ойындары
Санат:Футболдан 2012 жылғы Еуропа біріншілігі
Санат:2012 жылғы футбол
Санат:Футболдан Еуропа біріншілігінің финалдары
Футболдан 2008 жылғы Еуропа біріншілігі (финал)

**Футболдан Еуропа чемпионаты 2008 (финал)** — 2008 жылы 29 маусымда Венадағы "Эрнст Хаппель" стадионында өткен 2008 жылғы Футболдан Еуропа чемпионатының шешуші матчы. Испания құрамасы 1:0 есебімен Германияны ұтып, 44 жылдан соң екінші рет Еуропа чемпионы атанды.

## Матч туралы фактілер
*Германия құрамасы алтыншы рет финалға шықты. Бұл - рекордтық көрсеткіш.
*Испанияның бас бапкері Луис Арагонес Еуропа чемпионы болған ең жасы үлкен жаттықтырушы. Финалдық матч күні оның жасы 69-да еді. Бұған дейінгі рекорд 2004 жылғы Грекияның бапкері Отто Рехагельге тиесілі-тұғын (Рехагель 2004 жылы 65 жаста еді)
*Германия қақпашысы Йенс Леманн финалдық матчтар тарихындағы алаңға шыққан ең жасы үлкен ойыншы. Финал ойналған күні оның жасы 38 жас, 232 күн еді. Бұған дейінгі рекорд нидерландылық футболшы Арнельд Мюренге тиесілі. Ол 1988 жылғы турнирдің финалы күні 37 жастан 23 күн асқан еді.

## Матч
### Протокол



## Сыртқы сілтемелер
*Матч жайлы Яндексте 
*Матч жайлы Рамблерде 

Санат:Футболдан 2008 жылғы Еуропа біріншілігі
Санат:Испания Ұлттық футбол құрамасының ойындары
Санат:Германия Ұлттық футбол құрамасының ойындары
Санат:Футболдан Еуропа біріншілігінің финалдары
Эрнст Хаппель (стадион)

**«Эрнст Хаппель»** (нем. *Ernst-Happel-Stadion*) — Вена қаласындағы футбол стадионы. Аустрия Ұлттық футбол құрама командасы өз алаңындағы матчтарын өткізеді.

## Тарихы
Құрылысы 1931 жылы 11 шілдеде аяқталды. Аустриядағы ең үлкен арена. 1992 жылға дейін "Пратерштадион" деп аталып келді.  1992 жылы аустриялық ең танымал бапкер Эрнст Хаппельдің есімі берілді.  Екінші дүниежүзілік соғыс жылдары Аустрияны Германия жаулап алған соң, стадион тұтқындарды қамау орнына айналды. 

"Аустрия" мен "Рапид" клубтары еуротурнирлердегі матчтарын осында өтікзеді. Себебі, өз стадиондары мұндай халықаралық жарыстарды өткізуге тым кішілік қылады. 

2008 жылғы Еуропа чемпионаты қарсаңында күрделі реконструкция жасалды. Оған 36, 9 млн. еуро жұмсалды.

## Cтадионда өткен ірі жарыстар мен матчтар
*Жеңіл атлетикадан Еуропа чемпионаты, 1938
*УЕФА Чемпиондар Лигасының финалы, 1964, 1987, 1990, 1995
*Кубок иелері кубогының финалы, 1970
*Футболдан Еуропа чемпионаты, 2008

## Панорама
1000px|

## Сыртқы сілтемелер
* allstadium.org сайтындағы стадионның профилі 

Санат:Стадиондар
Санат:Аустрия футбол стадиондары
Неаполитан мектебi

[оңға|нобай|193x193 нүкте|<center>[Алессандро Скарлатти]]
**Неаполитандық мектеп** — XVII–XVIII ғасырлардағы еуропалық композиторлар, негізінен Неаполде көбінесе опера жанрында жұмыс істеген. Мектептің негізін қалаушы Алессандро Скарлатти (1660 – 1725) саналады, сондай-ақ жаңа стильдің — Франческо Провенцале (1627 – 1704).

Неаполитан мектебі стилі венециялық, веналық және флорентиялық мектептен әуен сұлулығымен ерекшеленеді. Неаполитан мектебінің шығармаларындағы орталық рөлді дауыс, аспаптандыру және драматургия алады. Бұл біраз уақыт Неапольді итальяндық опера орталығына айналдырды, алайда, көп ұзамай шаблондық сипаттағы туындыларға реакция басталған, негізінен, термешілер мен арийлерден, пародиялық опера-буффаның пайда болуынан көрінетін.

Неаполитан мектебінің көрнекті өкілдері Франческо Дуранте, Леонардо Лео, Франческо Фео, Никола Порпора, Леонардо да Винчи, Никколо Йоммелли, Иоганн Адольф Хассе, Томмазо Траэтта.

## Сондай-ақ
* Италия музыкасы
* Рим музыка мектебі

Санат:Сазгерлік мектептер
Безводное (Павлодар облысы)

**Безводное** — Павлодар облысы Железин ауданы, Прииртыш ауылдық  округі құрамында болған ауыл, 2018 жылы таратылған.

## Географиялық орны
Аудан орталығы - Железинка ауылынан солтүстік-шығысқа қарай 32 км-дей жерде.

## Халқы
1999 жылы тұрғындар саны 169 адам (82 ер адам және 87 әйел адам) болса, 2009 жылы 75 адамды (37 ер адам және 38 әйел адам) құрады.

## Дереккөздер

Санат:Железин ауданының таратылған елді мекендері
Футболдан 2004 жылғы Еуропа біріншілігі (финал)

2004 жылғы Еуропа чемпионатының шешуші матчы. 2004 жылы 4 шілдеде Лиссабондағы "Эштадиу да Луж" аренасында өтіп, Португалия мен Грекия құрамалары кездесті. Ойынның 57-минутында грекиялық 23 жасар шабуылшы Ангелос Харистеас бұрыштан берілген допты баспен ұрып, есеп ашты. Осы гол гректерге жеңіс әперді. Грекия өз тарихында бірінші рет Еуропа чемпионы атанды.

## Матч туралы фактілер

* Финалда ойнаған қос құрама да бұрын соңды әлем чемпионатының да, Еуропа чемпионатының да финалына шықпаған-ды.

* Еуропа чемпионаттарының тарихында бірінші рет беташар матчта бақ сынасқан құрамалар финалда қайта кездесті. Ашылу салтанатынан кейінгі матчта да гректер 2:1 есебімен португалдарды ұтқан-ды.

*Грекия құрамасының капитаны Теодорос Загоракис матчтың ең үздік футболшысы атанды.
*Жеңімпаздарға кубокты УЕФА президенті Леннарт Юханссон тапсырды. Бұл оның соңғы тапсыруы еді. Келесі Еуропа чемпионатының финалына дейін президент ауысып кетті.

## Матч
### Протокол

## Сыртқы сілтемелер
* Матчтың бейнешолуы

Санат:Футболдан 2004 жылғы Еуропа біріншілігі
Санат:Грекия Ұлттық футбол құрамасының ойындары
Санат:Португалия Ұлттық футбол құрамасының ойындары
Санат:4 шілдедегі оқиғалар
Санат:2004 жылғы оқиғалар
Санат:2004 жылғы футбол
Санат:Футболдан Еуропа біріншілігінің финалдары
Ангелос Харистеас

**Ангелос Харистеас** (; 9 қыркүйек, 1981 жыл, Серре) — грек футболшысы, Грекия Ұлттық футбол құрамасының шабуылшысы, 2004 жылғы Еуропа чемпионы.

## Карьерасы
Карьерасын 1997 жылы "Арис" клубында бастады. Бес жылдай ойнап, 2002 жылы "Вердерге" ауысты. Екі маусымнан соң Германия чемпионы атанды. Сол жылы Еуропа чемпионы да атанды. 2005 жылы "Аякс" оны клубтан кеткен Златан Ибрагимовичтің орнына сатып алды. Бірақ "Аяксте" де, одан кейінгі клубы "Фейеноордта" да негізгі құрамға іліге алмады. Кейін де "Нюрнберг", "Байер 04", "Шальке 04" секілді Германия клубтарында да қосалқы құрамнан аса алмай, 2012 жылы Сауд Арабиясына кетті де, 2013 жылы жазда не-бары 32 жасында футболшылық ғұмырын аяқтады.

## ЕУРО-2004

2004 жылғы Еуропа чемпионатында Харистеас үш гол соқты. Әуелі топтық турнирдің екінші ойынында Испаниямен матчта есепті теңестірді. Кейін ширек финалда Грекия құрамасы Франциямен ойнады. Матчтың 64 минутында Загоракис асырған допты Бартез қорғаған қақпаға дәл соғып, матч тағдырын шешкен жалғыз допты енгізді. 

Финалда Грекия футболшылары Португалиямен ойнады. Бұл жолы 57-минутта Ангелос Басинас бұрыштан доп берді. Қақпашы Рикарду допқа ұмтылды, бірақ жете алмады. Допқа бұл жерде төрт футболшы бірдей секірді. Бұл таласта Харистеас жеңіп кетті: баспен ұрып, бос қалған қақпаны дәл көздеді. Осы гол финалдағы шешуші соққы болып қала берді. Грекия Еуропа чемпионы атанды. Осы чемпионаттан соң Харистеас "грек футболының періштесі" деген лақап атқа ие болды.

2008 жылғы Еуропа додасында Грекия құрамасы бір ғана доп соға алды. Ол доптың авторы сол төрт жыл бұрынғы періште балақай — Ангелос Харистеас. Бұл ойында Грекия испандардан 1:2 есебімен ұтылды.

## Жетістіктері
***Германия чемпионы**: 2003/04
***Германия кубогы**: 2003/04, 2010/11
***Нидерланд кубогы**: 2005/06
***Еуропа чемпионы**: 2004
***Еуропа чемпионаттарындағы Грекияның үздік мерген**і: 4 гол

## Сыртқы сілтемелер
* Еуроспорт сайтындағы ойыншының профилі

Санат:9 қыркүйекте туғандар
Санат:Грекия футболшылары
Санат:Арис Салоники ФК ойыншылары
Санат:Вердер ФК ойыншылары
Санат:Аякс Амстердам ФК ойыншылары
Санат:Фейеноорд ФК ойыншылары
Санат:Нюрнберг ФК ойыншылары
Санат:Байер 04 ФК ойыншылары
Санат:Шальке 04 ФК ойыншылары
Санат:Футболдан Еуропа чемпиондары
Санат:Грекия Ұлттық футбол құрамасының ойыншылары
Гаргалартепеси

**Гаргалартепеси** () — энеолит дәуірінде Әзірбайжанда Акстафинский ауданындағы Гырылы ауылынның қасында өмір сүрген халық.

Гаргалартепеси аумағында отырған әсем қыздың саздан жасалған мүсіні табылған. Бұл мүсін гобустандық мүсіндерге қатты ұқсас болып келеді. Бұл жәйіттің болуы жергілікті адамдардың "отырған" құдіреттің иконографиялық типін жасау барысында өте тұрақты және шың секілді және  мезолит-неолиттік кезеңдегі жергілікті өнердің жетілуі деп саналады.

Қазба барысында диқаншы еңбегінде қолданатын көптеген еңбек құралдары мен астықтың қалдықтары табылған.

Санат:Әзербайжан тарихы
Футболдан 2000 жылғы Еуропа біріншілігі (финал)

**Футболдан Еуропа чемпионаты 2000 (финал)** — 2000 жылғы Еуропа чемпионатының шешуші, финалдық матчы. 2000 жылы 2 шілдеде Роттердамдағы "Де Кейп" стадионында өтті. Франция 2:1 есебімен Италияны ұтып, екінші рет құрлық чемпионы атанды. Негізгі уақыт 1:1 есебімен аяқталды да, қосымша таймда Давид Трезеге алтын голды соқты.

## Матч туралы фактілер
*1996 жылғы Еуропа чемпионатындағы сценарий қайталанды. Бұл жолы да бірінші есеп ашқан команда кейін негізгі және қосымша уақыттарда бір-бір голдан жіберіп алды.
*Италия қақпашысы Франческо Тольдо кейін "ең жек көретін нәрсеңіз не?" деген сұраққа: "1:0 есебін жек көремін" деп жауап беріпті. 
*Франция құрамасы плей-оффтағы үш кездесуде де бірдей 2:1 есептерімен жеңіске жетті.

## Матч

### Протокол

## Сілтемелер
* Еуро-2000 турнирінің ресми веб-сайты

Санат:Футболдан 2000 жылғы Еуропа біріншілігі
Санат:Италия Ұлттық футбол құрамасының ойындары
Санат:Франция Ұлттық футбол құрамасының ойындары
Санат:2000 жыл оқиғалары
Санат:2 шілде оқиғалары
Санат:2000 жылғы футбол
Санат:Футболдан Еуропа біріншілігінің финалдары
Фейеноорд (стадион)

**Фейеноорд**, және де **"Де Кейп"** атауымен де танымал — Роттердамдағы футбол стадионы. 1937 жылы тұрғызылған. Бұрын "Де Кейп" деп аталып, кейін "Фейеноорд" клубының құрметіне атауы өзгертілді. "Фейеноорд" клубы өз алаңындағы матчтарын өткізеді.

## Тарихы
Стадионда 2000 жылғы Еуропа чемпионатының финалы және де бірнеше ойыны, сондай-ақ УЕФА Кубогының 2002 жылғы финалы ойналды. Ол матчта "Фейеноорд" 3:2 есебімен "Боруссияны" ұтты. 

## Стадионда өткен ЕУРО-2000 матчтары
*13 маусым.	 Испания — Норвегия — 0:1
*16 маусым. Дания — Нидерланд — 0:3	 
*20 маусым.	 Португалия — Германия — 3:0	
*25 маусым.	Нидерланд — Югославия — 6:1
*2 шілде. Франция — Италия — 2:1.

## Панорама

## Сілтемелер
* «Hollandomania.ru» сайтындағы стадион тарихы 
* allstadiums.ru сайтында «Фейеноорд» жайлы

Санат:Стадиондар
Санат:Нидерланд футбол стадиондары
Сильван Вильтор

**Сильван Вилтор** (; 10 мамыр 1974, Нёйи-сюр-Марн, Сена-Сен-Дени) — француз футболшысы. "Арсенал", "Марсель", "Лион" клубтарында және Франция Ұлттық футбол құрамасында ойнаған. Позициясы — шабуылшы.
## Жетістіктері
### Клубтық
 Бордо
*Франция чемпионы: 1998/99

 Арсенал (Лондон)
*Англия чемпионы: 2001/02, 2003/04
*Англия кубогы: 2001/02, 2002/03
*Англия суперкубогы: 2002

 Олимпик Лион
*Франция чемпионы: 2004/05, 2005/06, 2006/07

 Франция
*Еуропа чемпионы: 2000
*Конфедерациялар кубогы: 2001, 2003
Әлемнің вице-чемпионы: 2006
### Жекелей
*«France Football» сауалнамасы бойынша Францияның үздік футболшысы — 1999
*Франция чемпионатының мергені — 1998/99
## Сілтемелер
*Спортс.ру сайтындағы профилі
*Ұлттық құрамалар сайтындағы профилі

Санат:Франция футболшылары
Санат:10 мамырда туғандар
Санат:Арсенал Лондон ФК ойыншылары
Санат:Олимпик Лион ФК ойыншылары
Санат:Олимпик Марсель ФК ойыншылары
Санат:Депортиво Ла-Корунья ФК ойыншылары
Санат:Франция Ұлттық футбол құрамасының ойыншылары
Санат:Футболдан Еуропа чемпиондары
Санат:Ренн ФК ойыншылары
Санат:Бордо ФК ойыншылары
Санат:Мец ФК ойыншылары
Санат:Нант ФК ойыншылары
Давид Трезеге

**Давид Сержио Трезеге** (фр. *David Sergio Trezeguet*;) . 15 қазан 1977 жыл, Руан, Франция) — француз футболшысы, шабуылшы. Франция Ұлттық футбол құрамасында ойнаған.  

## Өмірбаяны
1998 жылғы әлем, 2000 жылғы Еуропа чемпионы. 2000 жылғы Еуропа чемпионатының финалында Италияның қақпасына шешуші голды соққан. Ал 2006 жылғы әлем чемпионатының финалында тағы да Италиямен ойында пенальтилер сериясында қателесіп, құрама алтын жүлдеден құр қалды.  

2008 жылғы Еуропа біріншілігінің қарсаңында құрама бапкері Раймон Доменекпен кикілжіңге келіп қалды да, чемпионатқа баратын футболшылар тізіміне қосылмады да, ұлттық құрамаға сол күйі шақырылмай кетті. 

10 жыл бойы (2000-10 жж) "Ювентусте" тұрақты ойнаған. 

Трезегенің тегі аргентиналық. Әкесі Хорхе Трезеге Францияның "Руан" клубы сапында ойнап жүргенде дүниеге келген.  

Кейін Трезегенің Аргентина құрамасы сапында ойнауға да мүмкіндігі болды. Бірақ ол Францияны таңдады.

## Жетістіктері
### Командалық
 Монако
*Франция чемпионы (2): 1997, 2000
*Франция суперкубогы: 1997

 Ювентус
*Италия чемпионы (А) (2): 2002, 2003 
*Италия чемпионы (B): 2007
*Италия суперкубогы (2): 2002, 2003

 Франция
*Әлем чемпионы 1998
*Әлемнің вице-чемпионы 2006
*Еуропа чемпионы 2000

### Жекелей
*ФИФА-100 тізіміне енген
*Францияның үздік жас футболшысы: 1997—1998
*Италия чемпионатының мергені: 2001—2002
*Италиядағы жыл футболшысы: 2001—2002
*Италиядағы үздік легионер: 2001—2002
*«Ювентус» тарихындағы үздік легионер мерген (171 гол)
## Дереккөздер

## Сілтемелер
*Футболшының ресми сайты 

Санат:Алфавит бойынша футболшылар
Санат:Франция футболшылары
Санат:1977 жылы туғандар
Санат:15 қазанда туғандар
Санат:Ювентус ФК ойыншылары
Санат:Франция Ұлттық футбол құрамасының ойыншылары
Санат:Футболдан әлем чемпиондары
Санат:Футболдан Еуропа чемпиондары
Санат:Эркулес ФК ойыншылары
Санат:Бани Яс ФК ойыншылары
Санат:Ривер Плейт ФК ойыншылары
Санат:Монако ФК ойыншылары
Марко Дельвеккьо

|туған күні=7.04.1973
|туған жері=Милан, Италия
|азаматтығы=
|бойы = 186
|позиция = шабуылшы
|қазіргі клуб =карьерасын аяқтады
|жастар клубы = 
|клубтары = 
|ұлттық құрамы = 
}}
**Марко Дельвеккио** (итал. *Marco Delvecchio*; [*ˈmarko delˈvɛkkjo*]; 7 сәуір 1973 жыл, Милан) — италиялық футболшы, шабуылшы.

## Карьерасы
"Рома" сапындағы ойнаған жылдары Еуропаға танылған. 2001 жылы Италия чемпионы атанып, Италия суперкубогын ұтып алды. Кейін "Брешиа", "Парма", "Асколи" клубтарында ойнап, 2007 жылы карьреасына нүсте қойды. 

Италия Ұлттық футбол құрамасында 22 кездесуде ойнаған. Алғашқы голын ЕУРО-2000 турнирінің финалында Францияның қақпасына енгізіп, есеп ашты. Италиялықтар осы есептегі басымдықтан тек ойын бітуге 40 секунд қалғанда ғана айрылып, гол жіберіп алды. Қосымша таймда француздар тағы бір гол соқты да, Италия ұтылуға мәжбүр болды. Осылайша Дельвекконың голы тек статистика үшін ғана маңызды боп қала берді.

## Жетістіктері
### Командалық
 Рома
*Италия чемпионы: 2000/01
*Италия суперкубогы: 2001
*Итаия кубогының финалисі: 2002/03
### Құрама сапында

*ЕУРО-2000 күміс жүлдегері
## Құрама сапындағы голдары

## Дереккөздер

## Сілтемелер
* Ұлттық құрамалар сайтындағы профилі

Санат:Италия футболшылары
Санат:Миланда туғандар
Санат:7 сәуірде туғандар
Санат:Италия Ұлттық футбол құрамасының ойыншылары
Санат:Интернационале ФК ойыншылары
Санат:Венеция ФК ойыншылары
Санат:Удинезе ФК ойыншылары
Санат:Рома ФК ойыншылары
Санат:Брешиа ФК ойыншылары
Санат:Парма ФК ойыншылары
Санат:Асколи ФК ойыншылары
Өрлітөбе

**Өрлітөбе** — Павлодар облысы Железин ауданы, Прииртыш ауылдық  округі  құрамындағы ауыл. 

## Географиялық орны
Аудан орталығы – Железинка ауылынан солтүстік-батысқа қарай 27 км-дей жерде.

## Халқы

## Дереккөздер

Санат:Железин ауданы елді мекендері
Мартин Демичелис

**Мартин Гастон Демичелис** (исп. *Martín Gastón Demichelis*; 20 желтоқсан 1980 жыл, Хустиниано Поссе, Аргентина) — аргентиналық футболшы, қорғаушы. Аргентина Ұлттық футбол құрамасында ойнаған. Кaрьерасында "Бавария", "Малага", "Манчестер Сити" клубтарында өнер көрсеткен. 2010, 2014 жылғы әлем чемпионаттарына қатысқан.

## Жетістіктері
### Командалық
 «Ривер Плейт»
*Аргентина чемпионы — 1999, 2000, 2002, 2003.

 «Бавария»
*Германия чемпионы — 2005, 2006, 2008, 2010.
*Неміс лигасының кубогы — 2004, 2007.
*Германия кубогы — 2005, 2006, 2008, 2010.
*Германия кубогы — 2010.

 «Манчестер Сити»
*Англия чемпионы — 2013/14.
*Англия лига кубогы — 2013/14, 2015/16.

### Құрама сапында
 Аргентина
*Конфедерациялар кубогының финалисі — 2005
*Әлем чемпионатының финалисі — 2014
*Оңтүстік Америка кубогының финалисі — 2015
## Сілтемелер
*Спортс.ру сайтындағы ойыншының профилі

Санат:Алфавит бойынша футболшылар
Санат:1980 жылы туғандар
Санат:20 желтоқсанда туғандар
Санат:Аргентина футболшылары
Санат:Аргентина Ұлттық футбол құрамасының ойыншылары
Санат:Ривер Плейт ФК ойыншылары
Санат:Бавария ФК ойыншылары
Санат:Манчестер Сити ФК ойыншылары
Санат:Малага ФК ойыншылары
Эсекьель Гарай

**Эсекьель Марсело Гарай** (исп. *Ezequiel Marcelo Garay*; 10 қазан 1986 жыл, Росарио, Аргентина) — аргентиналық футболшы, қорғаушы.

## Статистикасы
## Жетістіктері
### Командалық
 '''«Ньюэллс Олд Бойз»'''

*Аргентина чемпионы: 2004 (Апертура)

 **[[Реал Мадрид|«Реал Мадрид»]]**

*Испания кубогы: 2010/11

 '''«Бенфика»'''

*Португалия чемпионы: 2013/14
*Португалия кубогы: 2013/14
*Португалия лигасының кубогы (2): 2011/12, 2013/14

 '''«Зенит»'''

*Ресей чемпионы: 2014/15
*Ресей кубогы: 2015/16
*Ресей суперкубогы (2): 2015, 2016

### Жекелей
*Ресей чемпионатындағы үздік 33 футболшының бірі: (2014/2015)

### Құрама сапында
 '''Аргентина'''

*Олимпиада чемпионы: 2008
*Әлем чемпионатының күміс жүлдегері: 2014
*Оңтүстік Американың күміс жүлдегері: 2015

## Сілтемелер
* ФИФА.ком сайтындағы ойыншының профилі 

Санат:Алфавит бойынша футболшылар
Санат:Аргентина футболшылары
Санат:Реал Мадрид ФК ойыншылары
Санат:1986 жылы туғандар
Санат:10 қазанда туғандар
Санат:Ньюэллс Олд Бойз ФК ойыншылары
Санат:Расинг Сантандер ФК ойыншылары
Санат:Бенфика ФК ойыншылары
Санат:Зенит ФК ойыншылары
Санат:Валенсия ФК ойыншылары
Санат:Аргентина Ұлттық футбол құрамасының ойыншылары
Санат:Футболдан Олимпиада чемпиондары
Санат:2008 жылғы Жазғы Олимпиада ойындарының чемпиондары
Санат:Аргентина Олимпиада чемпиондары
Санат:Алфавит бойынша Олимпиада чемпиондары
Благодатное (Павлодар облысы)

**Благодатное** — Павлодар облысы Железин ауданы, Михайлов ауылдық  округі құрамында болған ауыл, 2018 жылы таратылған.

## Географиялық орны
Аудан орталығы - Железинка ауылынан солтүстік-шығысқа қарай 96 км-дей жерде.

## Халқы
1999 жылы тұрғындар саны 193 адам (94 ер адам және 99 әйел адам) болса, 2009 жылы 55 адамды (29 ер адам және 26 әйел адам) құрады.

## Дереккөздер

Санат:Железин ауданының таратылған елді мекендері
Футболдан 1996 жылғы Еуропа біріншілігі (финал)

Футболдан 1996 жылғы Еуропа чемпионатының шешуші матчы. 1996 жылы 30 маусым күні Лондондағы Уэмбли стадионында өтті. Германия 2:1 есебімен Чехияны қосымша уақытта ұтып, үшінші рет Еуропа чемпионы атанды. Бұл біріккен Германияның тұңғыш чемпиондығы. 

## Матч
### Протокол

## Тағы қараңыз
*Футболдан 1976 жылғы Еуропа біріншілігі  (финал)
*Футболдан Германия құрамасы
*Футболдан Чехия құрамасы

## Сілтемелер
* ЕУРО—1996

Санат:Футболдан 1996 жылғы Еуропа біріншілігі
Санат:Германия Ұлттық футбол құрамасының ойындары
Санат:Чехия Ұлттық футбол құрамасының ойындары
Санат:1996 жылғы футбол
Санат:Футболдан Еуропа біріншілігінің финалдары
Весёлая Роща (Павлодар облысы)

**Весёлая Роща** — Павлодар облысы Железин ауданындағы ауыл, Веселорощин ауылдық округі  орталығы.

## Географиялық орны
Аудан орталығы – Железинка ауылынан солтүстік-шығысқа қарай 73 км-дей жерде.

## Халқы

## Дереккөздер

Санат:Железин ауданы елді мекендері
Футболдан 1992 жылғы Еуропа біріншілігі (финал)

**Футболдан 1992 жылғы Еуропа біріншілігі (финал)** (ағыл. *UEFA Euro 1992 Final*) — 1992 жылғы Футболдан Еуропа чемпионатының шешуші ойыны. 1992 жылы 26 маусымда Гётеборгтегі (Швеция) "Уллеви" стадионында өтті. Чемпионатқа Югославияның орнына соңғы сәтте ғана келген Дания құрамасы күтпеген жерде Германияны 2:0 есебімен ұтып, бірінші рет Еуропа чемпионы атанды.

## Матч туралы фактілер
*Ким Вильфорд соққан екінші гол - Еуропа чемпионаттарының финалдық турнирлер тарихындағы 200-ші гол.
*2015 жылы режиссер Каспер Барфоед "1992 жылдың жазы" (дат. *Sommeren '<nowiki/>92*) атты көркем фильм түсірді. Фильмде Дания құрамасының 1992 жылы қалай чемпион атанғаны баяндалады.

## Матч
### Протокол

## Тағы қараңыз
*Футболдан Еуропа чемпионаты 1992
*Футболдан Германия құрамасы
*Футболдан Дания құрамасы

## Дереккөздер

## Сілтемелер
* ЕУРО-1992

Санат:Футболдан 1992 жылғы Еуропа біріншілігі
Санат:Германия Ұлттық футбол құрамасының ойындары
Санат:Дания Ұлттық футбол құрамасының ойындары
Санат:1992 жылғы маусым
Санат:26 маусым оқиғалары
Санат:1992 жылғы футбол
Санат:Футболдан Еуропа біріншілігінің финалдары
Уллеви

**Уллеви** (швед. *Ullevi*) — Швецияның Гетеборг қаласындағы стадион. 1958 жылы 29 мамырда, Әлем чемпионатының қарсаңында ашылған. Қазіргі таңда футболмен бірге жеңіл атлетика, коньки, спидвей турнирлері, түрлі концерттер өткізіле береді. "Гетеборг" клубы өз алаңындағы матчтарын өткізеді.

ФИФА-ның 4-санатты стадиондарының тізіміне кіреді.

## Cтадионда өткен ірі турнирлер мен матчтар
### Конькимен жүгіру
*Конькимен жүгіруден Еуропа чемпионаты - 1959, 1963, 1965
*Көпсайысты коньки спортынан әлем чемпионаты - 1961, 1966, 1968, 1971, 1975, 1978, 1984

### Футбол
* Футболдан әлем чемпионаты - 1958
*Кубок иелерінің кубогының финалы - 1990
*Футболдан Еуропа чемпионаты - 1992
*УЕФА Кубогының финалы - 2004

### Жеңіл атлетика
*Жеңіл атлетикадан әлем чемпионаты - 1995
*Жеңіл атлетикадан Еуропа чемпионаты - 2006

## Сілтемелер
* Ресми сайты 

Санат:Стадиондар
Санат:Швеция футбол стадиондары
Футболдан 1988 жылғы Еуропа біріншілігі (финал)

**Футболдан Еуропа чемпионаты 1988 (финал)** — 1988 жылғы Еуропа чемпионатының шешуші матчы. 1988 жылы 25 маусым күні Мюнхендегі (ГФР) Олимпиаштадионда өтті. Нидерланд құрамасы 2:0 есебімен КСРО футболшыларын ұтып, бірінші рет Еуропа чемпионы атанды.

## Матч туралы фактілер
*54-минутта Марко ван Бастен қапталдан асырылған допты тоқтатпай қақпаға тепті. Доп доғаша иіліп барып, қақпаның алыс бұрышына енді. Кейін Германиялық атақты бапкер Франц Беккенбауэр Ван Бастеннің голын "Ғасыр голы" деп атады.
*КСРО футболшыларының есеп айырмасын қысқартатын мүмкіндігі болды. Бірақ Беланов пенальтиді соға алмады.
*Бұл - КСРО құрамасының Еуропа чемпионаттарының финалдық турнирлеріндегі ең соңғы матчы еді. Келесі Еуропа чемпионатына дейін КСРО тарап кетті.
*Бұл екі құрама топтық турнирдің бірінші турында да кездескен. Ол жолы КСРО 1:0 есебімен жеңіске жеткен болатын.
*КСРО құрамасы Еуропа чемпионаттарының финалында үшінші рет ұтылды (1964, 1972, 1988). Кейін бұл көрсеткішті 20 жылдан соң Германия қайталады (1976, 1992, 2008)

## Матч
### Протокол

## Дереккөздер

## Сілтемелер
*Матчты тамашалау
*Сергей Алейниковтың естелігі 

Санат:Футболдан 1988 жылғы Еуропа біріншілігі
Санат:Нидерланд Ұлттық футбол құрамасының ойындары
Санат:КСРО Ұлттық футбол құрамасының ойындары
Санат:1988 жылғы маусым
Санат:25 маусым оқиғалары
Санат:1988 жылғы футбол
Санат:Футболдан Еуропа біріншілігінің финалдары
Мәңгілік бала бейне

**Мәңгілік бала бейне** — жазушы Роза Мұқанова шығармасы. Көркем әдебиет стиліндегі әңгіме.

## Қысқаша мазмұны
Шығарма меңіреу қалған мүгедек 16-17 жастағы Ләйләнің өміріндегі қиындықтары жайлы баяндайды. Ләйләнің мешелдігіне сол бір саңырауқұлақ іспеттес жарылыс кінәлі болған. Семей полигоны кезінде мүгедек болып өмірге келген. Қыз бұл оқиғадан соң түрі 8 жас шамасындағы бүлдіршін күйінде қалып, өспей қалған. Ата-анасынан айырылған байғұс Ләйлә әпкесі жүрексіз Қатираның қолында өседі. Қатира оны кемсітумен болады. Ләйлә әр түн сайын аймен сырласады. Бір тойда өзінің бала кездегі досы Құмарды, би алаңындағы өзін елестетеді. Бұдан соң бірде төсек тартып қалады. Оқиға соңында Ай да, Ләйлә да бір-бірін қимай мәңгілікке қоштасады. Әңгіме Ләйләнің өлімімен, Қатираның жалғызының жүзеге аспаған тойымен аяқталады.

## Негізгі идеясы
Шығарма бір ғана Ләйләнің өмірін мысалға ала отырып, Семей полигонының елге тигізген зардабын, өмір қиындықтарын, барға қанағат ету керектігін көрсетеді. Сол кездегі халық өмірі де баяндалған. Адам мінезінің әртүрлі болатындығын түсіндіреді, өзгенің өміріне күле қарамай, түсіністік танытуға шақыратын шығарма.
## Кейіпкерлері
* *Ләйлә* — шығарманың басты кейіпкері. Мүгедек, әрі мәңгілік бала бейнесі сақталған жан. Өмірінің тәттісінен көрген қиындығы басым болған. Тағдырдың тәлкегіне ұшырағанынан бөлек, Қатираның үйінің құлына, елдің мазағы мен аяушылығына айналған десек болады.
* *Қатира* — Ләйләнің әпкесі. Ләйләнің қайғысымен бөлісу орнына оны жерден алып, жерге салған аяусыз жан. Өзінің жалғыз ұлының қамын жеген ана.
* *Құмар* — Ләйләнің бала күнгі жақын досы. Ол бала кезінде Ләйләні «ләйлек» деп атаған, оның нәзіктігімен түсіндірген.Тойдағы Ләйләнің елестеткен жаны.
* *Әжесі* — Ләйләнің балалық шағында тек жылы сөздермен жұбатып, қуантқан тұлға. Ләйләнің олмен тек жақсы естеліктері сақталған.

## Театр мен кинодағы Ләйлә бейнесі
Жазушы-драматург Роза Мұқанованың «Мәңгілік бала бейне» пьесасы 1996 жылы М.Әуезов атындағы академиялық драма театрында алғаш қойылды. Шығарма ядролық сынақтар құрбаны болған Ләйлә атты мүгедек қыздың тағдыры арқылы Семей өңірінің қасіретін, қоғамның рухани күйін көрсетеді. Атомнан емес, адамдардың қатыгездігінен өмірімен қоштасқан Ләйләмен бірге туған жерінің рухы да өшеді.
2002 жылы режиссер Сатыбалды Нарымбетов осы тақырыпта «Қыз жылаған» фильмін түсіріп, ол халықаралық фестивальдерден жоғары баға алды. Театрда Ләйлә рөлін Данагүл Темірсұлтанова, кинода Аянат Есмағамбетова сомдады.

Санат:Қазақ әдебиеті
Санат:Көркем әдебиет